*Proiect*

**GUVERNUL REPUBLICII MOLDOVA**

**HOTĂRÂRE nr.\_\_\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_2025**

**cu privire la dizolvarea Centrului Serviciului Civil,**

**modificarea unor hotărâri ale Guvernului**

**și abrogarea unei hotărâri de Guvern**

În temeiul art.18 alin.(2) din Legea nr.98/2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările ulterioare, art.7 lit.e) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412) cu modificările ulterioare, Guvernul **HOTĂRĂȘTE:**

1. Centrul Serviciului Civil se dizolvă cu derularea procedurii de lichidare.
2. Disponibilizarea salariaţilor Centrului Serviciului Civil se va efectua în conformitate cu prevederile legislației.

3. Cancelaria de Stat:

3.1. va institui, în termen de 10 de zile de la data intrării în vigoare a prezentei hotărâri, comisia de lichidare, care va asigura derularea procedurii de lichidare a Centrului Serviciului Civil în modul stabilit de legislație;

3.2. va institui comisia de transmitere a bunurilor aflate în administrarea Centrului Serviciului Civil și în termen de 30 de zile de la data intrării în vigoare a prezentei hotărâri va asigura transmiterea acestora în administrarea Cancelariei de Stat în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.

4. Se abrogă Hotărârea Guvernului nr.1616/2003 despre aprobarea structurii Centrului Serviciului Civil (Monitorul Oficial al Republicii Moldova, 2004, nr.13-15, art.93), cu modificările ulterioare.

5. La punctul 8 litera A alineatul (4) litera a) din anexa nr.1 la Hotărârea Guvernului nr.885/2005 pentru aprobarea Conceptului tehnic al Sistemului informațional automatizat „Registrul de stat al resurselor de apărare” și a Regulamentului cu privire la modalitatea de ținere a acestuia (Monitorul Oficial al Republicii Moldova, 2005, nr.119-122, art.983), cu modificările ulterioare, sintagma „Centrul Serviciului Civil” se substituie cu cuvintele „comisiile de recrutare-încorporare”.

6. Hotărârea Guvernului nr.865/2008 privind unele măsuri de executare a Legii nr.156/2007 cu privire la organizarea serviciului civil (de alternativă) (Monitorul Oficial al Republicii Moldova, 2008, nr.131-133, art.875), cu modificările ulterioare, se modifică după cum urmează:

6.1. la punctul 1 alineatul întâi se abrogă;

6.2. în anexa nr.2:

6.2.1. în textul anexei nr. 2, cuvântul „Centru”, la orice formă gramaticală, se substituie cu textul „Comisia de recrutare-încorporare”, la forma gramaticală corespunzătoare;

6.2.2. la punctul 2 textul „ ,Regulamentul privind modul de organizare și funcționare a Centrului Serviciului Civil,” se exclude;

6.2.3. punctul 8 se abrogă;

6.2.4. la punctul 9 textul „Centru după coordonarea candidaturilor cu” se exclude;

7. Prezenta hotărâre intră în vigoare la data de 01 septembrie 2025.

**PRIM-MINISTRU Dorin RECEAN**

Contrasemnează:

Ministrul finanțelor

Ministrul apărării

Ministrul muncii și protecției sociale